બંસરી પથારીમાં સુતેલી  એક હાથ પોતાના પેટ પર અને બીજા હાથમાં મોહનનો ફોટો… આંખોમાં ઝળઝળિયા આવી ગયા મોહન સાથે વાત કરતી હોય એમ મનમાં બોલી “તમારા આવવાની રાહમાં આ ૬ મહિના વીતી ગયા પણ હવે બીજા બે ત્રણ મહિના કેમ જશે …અત્યારસુધી હું આ ૬ મહિના પુરા  થવાની રાહ જોઈ રહેલી પણ હવે તમારી રાહ જોવામાં એક એક દિવસ એક મહિના જેવો લાગશે…”ડૂમો ભરાયો અને ડુસકા બહાર આવ્યા… બંસરી ઉભી થઈ લેમ્પ બંધ કરી રૂમની લાઈટ ચાલુ કરી.